Incident ȘOCANT în Vaslui. Tânără de 18 ani, violată de proprietarul unui magazin la care avea datorie 900 de lei

Incident șocant în Vaslui. Un bărbat este acuzat că a violat o tânără în vârstă de 18 ani, după ce aceasta nu ar fi plătit o datorie la magazinul său.

Totul s-ar fi întâmplat vineri seara, atunci când bărbatul, patron al magazinului unde fata ar fi avut datorie 900 de lei, a ținut să o ducă cu mașina acasă. Totul bun, până în momentul în care a luat-o pe un alt drum, într-o zonă pustie, și i-ar fi cerut acesteia să întrețină relații intime cu el în costul datoriei.

Fata l-a refuzat, iar acesta ar fi lovit-o și apoi a violat-o, potrivit Vremeanouă.

În urma acestui eveniment, o parte dintre sătenii din Gardești au ținut să-i ia partea bărbatului, spunând că fata nu ar fi chiar cuminte, în timp ce alții critică gestul necugetat al său.

Anchetatorii vor fi cei care vor stabili cum au stat lucrurile, între timp, bărbatul a fost reținut 24 de ore și a fost prezentat la Judecătoria Bârlad cu propunere de arestare prevetivă, fiind instituită însă măsura controlului judiciar.